**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-10-19 Nr. TAR-108

 Posėdžio data – 2021 m. spalio 13 d.

 Pradžia – 14.00 val. (nuotoliniu būdu).

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

3. SVARSTYTA. Klaipėdos miesto savivaldybės tarybos 2021 m. liepos 22 d. sprendimo Nr. T2-174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“ pakeitimas.

Pranešėja – R. Rumšienė. Teigia, kad šiuo sprendimo projektu siekiama įteisinti prie biudžetinių švietimo įstaigų, šalia esančių sporto aikštynų, teikiamų paslaugų suteikimą ir naudojimą savivaldybės biudžetinėms švietimo įstaigoms, įgyvendinančioms bendruosius ugdymo planus, neatlygintinai.

R. Taraškevičius teigia, kad sprendimo projekto 2 punkte pažymėta, kad, įgyvendinant bendruosius ugdymo planus, savivaldybės biudžetinės švietimo įstaigos neatlygintinai naudojasi šalia esančiais stadionais ir sporto aikštynais, perduotais patikėjimo teise valdyti BĮ Klaipėdos miesto sporto bazių valdymo centrui, tačiau aiškinamajame rašte neįvardintos dvi gimnazijos (Ąžuolyno bei Aitvaro), kurios taip pat galėtų naudotis aikštynais. Prašo papildyti aiškinamąjį.

NUTARTA. Pritarti pateiktam sprendimo projektui su siūlymu papildyti aiškinamąjį raštą – 1 punkto pirmą sakinį papildyti: Ąžuolyno ir Aitvaro gimnazijos.

BALSUOTA: už – 6 (A. Kaveckis, R. Taraškevičius, S. Budinas, A. Vaitkus, E. Andrejeva, A. Barbšys), prieš – 0, susilaiko – 0.

Posėdžio pirmininkas Aidas Kaveckis

Posėdžio sekretorė Lietutė Demidova